ka lt ka ka ka ka ka ka ka ka ka ka ka ka ka xmf ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka es ka ka ka ka ka ka ka ka ka xmf es ka ka ka ka ka ka en ka ka ka ka ka ka ka ka ka ka ka ka ka ka ka ka de en fr en
"მჯერა, ჩემი შვილები ჩემს შეცდომებზე ისწავლიან", - ეკა შალამბერიძე - InfoImereti.ge
3 თებერვალი 3, 2022 3:15 pm
იმერეთის საინფორმაციო სააგენტო infoimereti.ge გთავაზობთ რუბრიკას “ჟურნალისტი სხვა რაკურსით”, რომლის მორიგი სტუმარიც  ტელეკომპანია “რიონის”  ჟურნალისტი, ეკა შალამბერიძეა.
რომ არ ვყოფილიყავი ჟურნალისტი: ვიქნებოდი უნიჭო ეკონომისტი და  მაინც ჟურნალისტიკაზე შეყვარებული.
ყველზე მეტად ჩემს პროფესიაში მომწონს: ხალხთან ურთიერთობა და ყველაზე მეტად მაბედნიერებს გამოხმაურება სოციალურ მასალაზე, რაც თუნდაც მცირედით აუმჯობესებს ადამიანების ცხოვრებას.
როცა ამ პროფესიას ვირჩევდი მეგონა: თუ სკოლაში თემის წერა კარგად გამოგდის ე.ი ჟურნალისტიკა შენი პროფესიაა, მითუმეტეს თუ ამას დამრიგებელი გირჩევს.
ყველაზე დასამახსოვრებელი რეპორტაჟი : ტელეჟურნალში “7დღე“ გასული სიუჟეტი ყინწვისში მოღვაწე ბერ მამა ნაუმიზე, როდესაც არ წყდებოდა შეტყობინებები თუ როგორ ეპონვათ მისი ადგილსამყოფელი,  მასალას მილიონამდე ნახვა და უამრავი პოზიტიური გამოხმაურება აქვს.
ყველაზე მეტადად ადამიანში ვაფასებ: უნარს აღიაროს  შეცდომა
მჯერა, რომ:  ჩემი შვილები ჩემს შეცდომებზე ისწავლიან.
ის, რაც ყველაზე მეტად მომწონს ჩემს თავში: პროფესიული ობიექტურობა
რაც ყველაზე მეტად არ მომწონს საკუთარ თავში: ემოციების ნაკლები  კონტროლი  და დაშვებულ შეცდომაზე დიდხანს ნერვიულობა.
ის, რის გარეშეც ვერ წარმომიდგენია ცხოვრება: ჩემი ოჯახი.
ბავშვობაში ყველაზე მეტად მინდოდა:  მქონოდა სწორი თმა.
ამწამს ყველაზე მეტად მინდა: რომ პანდემია დასრულდეს.
ნიჭი, რომელსაც მინდა ვფლობდე- მაკიაჟის გაკეთება, რაც წარმოუდგენლად მერთულება.
ამოჩემებული სამოსი: დაბალძირიანი ფეხსაცმელი.
ყველაზე ხშირად მავიწყდება: სად დავდე ტელეფონი და გასაღები.
ფრაზა, რომელსაც ყველაზე ხშირად ვიყენებ საუბარში  არის:  სესილი არ გშია?
ადრე ვფიქრობდი რომ: წლის ყველაზე კარგი სეზონი ზამთარია.
ახლა ფიქრობ, რომ: ახლაც იგივეს ვფიქრობ რადგან ჩემი შვილის თვალებით  ვიხედები
მეშინია რომ: დედა  ავად არ გახდეს.
ვტირი მაშინ, როდესაც: ბევრს იგივეზე არ აეტირებოდა და ეს ცუდია…
მრცხვენია მაშინ, როდესაც:  დედასთან დარეკვა მავიწყდება.
ყველაზე მეტად მიყვარს: ზარი ტელეფონზე და ხმა დედუცკი  გამოვედი სად ხარ? მერე ჩემი პასუხი და ისევ იქედან  კაი  დე.
არასოდეს გავაკეთებ იმას რომ: ქუჩაში გაჭირვებულ მოხუცს უემოციოდ ჩავუარო.
რისი თქმაც ყოველთვის მინდოდა და ახლა ვამბობ -არის კი ასეთი, მაგრამ მოდი ახლაც არ ვიტყვი.
სიყვარული არის: ღიმილის მიზეზი.
ყველაზე ბედნიერი ვიყავი მაშინ როდესაც: საყვარელი ადამიანის ოპერაცია წარმატებით დასრულდა
როდესაც ცუდად ვარ: ვჩხუბობ.
დღეს დილით პირველი, რაც გავიფიქრე იყო- ხომ არ გადაიდო გადაღება.
ყველაზე დიდი სისულელე, რაც გამიკეთებია, არის: ნდობა გადამოწმების გარეშე.
პირად ურთიერთობებში ვარ: ეკა.
მინდა დამიმახსოვრონ  როგორც: კარგი დედა.
ახალი ამბები 2710 პერსონა 26 სხვადასხვა 105
“რაღაც ფული იატაკზე დაყარეს, მეცოტავა… მინდოდა დამეტოვებინა საზღვრები რუსეთის მიმართულებით”
ქუთაისში რომელია საუკეთესო კერძო ბაღი?
“ჭყინტი სიმინდისთვის რომ წახვალ და ყანაში ეს დაგხვდება…”
საჩხერეში, გლეხმა, რომელსაც გამვლელები, სიმინდის ტაროებს პარავდნენ, ყანაში ადამიანის მანეკენი ჩადგა. ღამის საათებში, სიმინდის მოპარვის მიზნით, ყანა [...]
მასშტაბური ავარია რიკოთზე – “7 მანქანაა დაზიანებული, საშინელება ხდება” (Video)
რიკოთზე უამინდობის გამო ერთმანეთს შვიდი ავტომობილი შეეჯახა. გავრცელებული კადრების მიხედვით, ავარიაში სამარშრუტო ტაქსიც მოჰყვა. დაშავდა რამდენიმე [...]
ქუთაისის აეროპორტში ტურისტმა წერილი და პირადი ნივთი დატოვა
ქუთაისის აეროპორტში უცხოელმა სიმბარათი დატოვა, რომელშიც ინტერნეტი და უფასო ზარებია ჩართული. ტურისტმა პოსტი ერთ-ერთ ჯგუფში დადო და დაწერა, რომ იქიდა [...]
ქუთაისი ი. ჭავჭავაძის № 20